Piaski
Piaski (varem Piaski Luterskie) on linn Poolas Lublini vojevoodkonnas Świdniki maakonnas, Piaski valla halduskeskus. Piaski asub Lublini kesklinnast umbes 22 km kagus. Piaski sai linnaõigused enne 1456. aastat, kuid kaotas need 1870. aastal. Linnaõigused sai Piaski tagasi 1993. aastal. 1921. aastal moodustasid juudid 67% linna elanikest. Piaski lähedal asub 1990. aastal rajatud 342 meetri kõrgune Piaski raadio- ja telemast.